|  |  |
| --- | --- |
| Rapport Fra Uanmeldt tilsyn i den kommunale institutionKalvehave skole og Børnehus |  |

|  |
| --- |
|  |
|  |
| vordingborg.dk |

|  |
| --- |
|  |

|  |  |
| --- | --- |
| **Dato og tidspunkt** | **20.5.2021 i tidrummet 8.50-12.00** |
| **Emne** | [x]  Uanmeldt almindelig tilsyn[ ]  Uanmeldt akut tilsyn[ ]  Uanmeldt skærpet tilsyn |
| **Deltagere** | **Pædagogisk konsulent fra Afd. For børns trivsel og læring** |
| **Fokus for tilsynet** | **I Vordingborg Kommunes koncept omkring tilsyn står:****”Det uanmeldte pædagogiske tilsyn**Den pædagogiske konsulent kommer på uanmeldt tilsyn mindst 1 gang hvert år. Tilsynet kan foregå inden for hele dagtilbuddets åbningstid, og er berammet til 1 time og 30 minutter. Tilsynet er observationsbaseret, og der er derfor ingen forventning om, at leder eller medarbejdere står til rådighed under hele tilsynet”. |
| **Fokusområde(r) (udvalgt på forhånd)** |  |
| Struktur - organisering | Dagtilbuddet i Kalvehave Skole og børnehus er et inkluderende tilbud med alment dagtilbud og 20 pladser til visiterede børn. Huset er opdelt i fire grupper. En vuggestuegruppe, to aldersintegrerede børnehavegrupper og et gruppetilbud til børn med varig fysisk eller psykisk funktionsnedsættelse.På dagen blev der observeret i vuggestuen og i en børnehavegruppe.I børnehavegruppen er 14 børn heraf 8 visiterede.På dagen var der 9 børn og 2 voksne, samt en gruppe af kommende skolebørn på tværs af de to børnehavegrupper.Der var sygdom i huset og der var derfor en ”flyver” i gruppen som var lånt i skolen.Det bliver fortalt at børnene kender og er trygge ved de ”flyvere” som er ansat fælles i både skole og dagtilbud.I vuggestuen er der 6 børn – heraf 2 visiterede og to voksne. |
| Observation på fokusområde | **Det pædagogiske læringsmiljø** **Vuggestuen:**I vuggestuen er det pga. af Corona retningslinjer ikke muligt at dele gruppen når børnene er inde, da det ekstra rum i rummet er brugt til opbevaring af materialer og legetøj der er sat væk. I rummet er en høj tremmeseng som bruges til et barn der indimellem har behov for at være i gruppen, men ikke på gulvet.På tidspunktet for observationen sad begge voksne på gulvet sammen med børnene. Børnene var optaget af at lege på en motorikbane.De voksne var nærværende, guidede og opmuntrede, hvis et barn var lidt usikkert. Børnene blev mødt på deres aktuelle dagsform og formåen og et barn sov i den høje seng i rummet.Et barn fik øje på en edderkop på gulvet og den voksne fulgte barnets opmærksomhed.De øvrige børn blev inviteret ind i oplevelsen og de var længe optaget af at tale om edderkopper og tissemyrer. De voksne var nærværende og skabte begejstring og var opmærksomme på alle børns deltagelse.Overgang til frokosten foregik i et roligt og afstemt tempo. Da alle var på plads, startede måltidet med en lille remse. Der var en rolig stemning under måltidet.**Børnehaven**Det fysiske læringsrum var indrettet med mindre rum i rummet. På trods af at det bar præg af det reducerede tilbud til legetøj og aktiviteter på grund af retningslinjer for sundhed i forbindelse med Corona, var det tydeligt hvilke legemuligheder der var i de enkelte læringsmiljøer.Samlingen var lige begyndt.Børnene blev mødt af tydelige og nærværende voksne, der var gode til at møde børnenes udspil og samtidig havde øje for de børn der havde brug for at strukturen blev holdt.Den ene af de voksne havde ansvaret for samlingen, mens den anden havde øje for de børn der havde brug for at blive støttet for at kunne deltage.Samlingen var meget fint struktureret og havde klar start og slutning.Børnene blev gennem hele samlingen tydelig guidet og forberedt til næste punkter. I samlingen indgik stille aktiviteter som eks. en fin samtale om ”dagen”, hvor alle børn blev hjulpet til at deltage, fortælle eller reflektere over et spørgsmål og hvor dagens plan blev gennemgået både fælles og for det enkelte barn. Der var fysisk aktivitet som sanglege med fagter og højt aktivitetsniveau.Det var tydeligt at børnene kendte strukturen og var trygge ved den.Inden børnene gik på legepladsen, blev hvert enkelt barn guidet gennem dagens aktuelle påklædning og til hjælp i garderoben, til dem der havde behov.På legepladsen var de voksne fordelt over hele området. De var nærværende og tilgængelige, havde hele tiden øje for børn der havde brug for hjælp til at sætte en leg i gang, eller til at løse en konflikt og hjælpe børnene videre i legen. |
| Observation på fokusområde | **Det sproglige læringsmiljø** **Vuggestuen:**Alle børn blev mødt af nærværende og tilgængelige voksne. Der var fokus på børnenes sprogudvikling og de voksne fulgte og understøttede børnenes initiativer. Der var fine turtagninger mellem børnene og de voksne. Børnene blev verbalt guidet og deres initiativer italesat. De 10 understøttende sprogstrategier var i anvendelse som en naturlig tilgang til børnene. Da et barn fik øje på en edderkop, udviklede det sig til en fin samtale om edderkopper, tissemyrer og mariehøns og der blev talt om hvor børnene ellers havde set og mødt ”kriblekrabledyr”Børnenes udspil og initiativer blev mødt af begejstring og anerkendelse af de voksne.Under måltidet blev der talt med børnene om det de var optaget af og sproget var præget af gentagelser og af at de voksne havde fokus på at sætte ord på ting og følelser for børnene.**Børnehaven:**Det var tydeligt at der arbejdes bevidst med det sproglige læringsmiljø.På væggene hang visuelt understøttende materialer og alle børn havde deres egne piktogrammer der viste dagens plan.I samlingen var der mange gentagelser i både indholdet og ift. at gentage børnenes sætninger så alle havde hørt hvad barnet havde på hjerte.De ti understøttende sprogstrategier indgik som en naturlig del i samlingen. Den voksne stillede eks. mange åbne spørgsmål, - ventede til barnet havde svaret, gentog og bekræftede for de andre børn hvad der blev fortalt og anerkendte børnenes udspil.Der var en god stemning i rummet på trods af at flere børn havde behov for at blive hjulpet til at bevare koncentrationen. |
| **Evt. anbefalinger:**  | Det anbefales at gennemgå og udskifte defekte trækasser til legetøj ved sandkassen på legepladsen.  |
| **Evt. henstillinger:** |  |